Labirintus

A program meghatározza a lehetséges kijáratokat a labirintusban.  
A labirintus több kijárattal is rendelkezhet, vagy akár eggyel sem. Tartalmazhat zsákutcát, vagy olyan részeket, amiket a kezdőpontból nem lehet elérni.

Bemenet:  
1. sor: Két egész szám, W és H, a szélessége és magassága a labirintusnak  
2. sor: Két egész szám X és Y a kezdőpont koordinátái.   
H sorok: a labirintus sorai. A ’.’ az ürescellákat, a ’#’ pedig a falakat jelöli.

Kimenet:  
Egy N egész szám, ami a kijáratok számát jelöli.  
N sorok: 2 egész szám, EX és EZ a kijáratok koordinátái.

Feladat leírása

Adott a Maze program (solution), amiben megtalálható egy üres Maze projekt

és egy előre megírt Test projekt.

A Test osztály a megírandó a függvényeket teszteli.

0. Nézze át a teszteseteket!

1. Hozzon létre annyi osztályt, amennyi szükséges a tesztelések végrehajtásához!

2. Az osztályokban hozzon létre először, üres metódusokat, majd értelmezze a tesztesetet

a feladat leírás alapján és írja meg a metódusok algoritmusát úgy, hogy sikeresek

legyenek a tesztesetek!

Feladat kiegészítés (segítség):

Tárolni kell a kezdés pozícióját.

Tárolni kell a labirintus méretét, a labirintust és a látogatott cellák listáját.

A labirintus beolvasásánál kapjon mindegyik értéket.

Lehessen leellenőrizni a labirintusban, hogy a kijárat elérhető-e a kezdőpozícióból.

Lehessen lekérni, hogy a labirintusban, hány kijárat van (ha van).